A BIZOTTSÁG 1785/2005/EK RENDELETE
(2005. október 28.)
az 1609/88/EGK rendelet módosításáról a 3143/85/EGK és a 2571/97/EK rendelet alapján értékesített vaj beraktározásának legkésőbbi időpontja tekintetében
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkéve,
mivel:
(1)
A vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló, 1997. december 15-i 2571/97/EK bizottsági rendelet (2) 1. cikke értelmében az intervenciós vaj beraktározása egy meghatározott időpont előtt kell, hogy megtörténjen.
(2)
A vaj piacának trendjeire és a rendelkezésre álló raktáron levő mennyiségekre tekintettel módosítani kell az 1609/88/EGK bizottsági rendelet (3) 1. cikkében szereplő dátumot a 2571/97/EK rendeletben meghatározott vaj tekintetében.
(3)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 1609/88/EGK rendelet 1. cikke második albekezdésének helyébe a következő szöveg lép:
„A 2571/97/EK rendelet 1. cikke (1) bekezdésének a) pontjában említett vajat 2004. január 1-je előtt be kellett raktározni.”
2. cikk
Ez a rendelet az Európai Unió Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. október 28-án.